་ཞིག་ཡིན།ང་ཚོས་འཛམ་གླིང་གི་ནོ་བྷེལ་ཞིབ་བདེའི་གཟེངས་རྟགས་བཞེས་མཁན་དེར་མྱ་ངན་ཞུ་དགོས།དམ་པ་དེ་ཉིད་ཀྱི་བཟའ་ཟླ་དང་གཉེན་ཚན་སོགས་ལ་སེམས་གསོ་བྱེད་ཀྱི་ཡོད་ཅེས་གསར་འགོད་གསལ་བསྒྲགས་སྤེལ་འདུགནོར་ཝེའི་སྲིད་བློན་གྱིས་ང་ཚོས་ལིའུ་ཞའོ་པོ་འདས་གྲོངས་སུ་གྱུར་པའི་གཏམ་ངན་ཐོས་དུས་སེམས་སྡུག་ཆེན་པོ་བྱུང་སོང་།འདས་པའི་ལོ་ངོ་བཅུ་ཕྲག་མང་པོར་ལིའུ་ཞའོ་པོ་རྒྱ་ནག་གི་འགྲོ་བ་མིའི་ཐོབ་ཐང་རྩོད་ལེན་པ་གཙོ་བ་ཞིག་དང་རྒྱ་ནག་ཡར་རྒྱས་གཏོང་དགོས་ཞེས་སྐད་འབོད་བྱེད་མཁན་གཙོ་བོ་ཞིག་ཡིན་ཞེས་བཤད་པ་དང་།ནོ་བྷེལ་གཟེངས་རྟགས་ཚོགས་ཆུང་གིས་ལིའུ་ཞའོ་པོ་ལ་དུས་མིན་འཆི་བ་བྱུང་བའི་ལན་ཁག་རྒྱ་ནག་གཞུང་ལ་ཡོད།ནུབ་ཕྱོགས་རྒྱལ་ཁབ་ཁག་གིས་ལིའུ་ཞའོ་པོ་མ་གྲོངས་གོང་དུ་རྒྱ་ནག་ལ་གནོན་ཤུགས་སྤྲད་ནས་ནོ་བྷེལ་ཞི་བདེའི་གཟེངས་རྟགས་བཞེས་མཁན་དེ་སྐྱོབ་ཐབས་བྱས་མ་སོང་།ལིའུ་ཞའོ་པོའི་ནད་གཞི་སྡུག་ཏུ་སོང་བའི་གསར་འགྱུར་ཐོན་རུང་ནུབ་ཕྱོགས་རྒྱལ་ཁབ་ཁག་གིས་མ་གོ་མ་ཐོས་པ་ལྟ་བུ་དང་།ལིའུ་ཞའོ་པོའི་བདེ་སྡུག་གླེང་སློང་བྱ་རྒྱུར་འཛེམ་ཟོན་བྱས་སོང་།འགྲོ་བ་མིའི་ཐོབ་ཐང་དང་རང་དབང་།དམངས་གཙོ་རྣམས་གཙིགས་སུ་འཛིན་མཁན་ཚོས་ཀྱང་གཞན་གྱི་རང་དབང་དང་དམངས་གཙོ།འགྲོ་བ་མིའི་ཐོབ་ཐང་ཆེད་དུ་ལངས་ཕྱོགས་མཁྲེགས་པོ་ཞིག་བཟུང་མ་སོང་ཞེས་ཁ་རྡུང་དྲག་པོ་བཏང་འདུགཡུ་རོབ་མཉམ་འབྲེལ་གཙོ་འཛིན་གྱིས་རྒྱ་ནག་གཞུང་གིས་ལིའུ་ཞའོ་པོ་དམ་པ་དེ་ཉིད་ཀྱི་བཟའ་ཟླ་ལིའུ་ཤཱ་དང་བཟའ་མི་གཞན་ཚོའི་འདོད་མོས་ལྟར་འདས་པོ་ཕུང་པོ་དུར་འཇུག་བྱེད་དུ་འཇུག་དགོས།ལིའུ་ཤཱ་དང་ཁོ་མོའི་སྤུན་མཆེད་ལིའུ་ཧུའི་གཉིས་ཕྱི་རྒྱལ་ལ་ཡོང་དུ་འཇུག་དགོས་ཞེས་ནན་བརྗོད་བྱས་པ་དང་།ཁེ་ན་ཌའི་ཕྱི་སྲིད་ལྷན་ཁང་གིས་ལིའུ་ཤཱ་དང་ཤུལ་ལུས་བཟའ་མི་ཚོར་སེམས་གསོ་ཡོད་ཅེས་གསར་འགོད་གསལ་བསྒྲགས་སྤེལ་ཡོད་པ་རེད།།